# Օտտո վան Վեեն[խմբագրել | խմբագրել կոդը]

| **Օտտո վան Վեեն** |
| --- |
|  |
| Ծնվել է | 1556[…] |
| Ծննդավայր | Լեյդեն, Հոլանդիա, Սրբազան Հռոմեական կայսրություն |
| Վախճանվել է | մայիսի 6, 1629(1629-05-06)[…] |
| Մահվան վայր | Բրյուսել, Բելգիա |
| Քաղաքացիություն | Հաբսբուրգյան Նիդերլանդներ |
| Մասնագիտություն | նկարիչ և դիզայներ |
| Ժանր | դիմապատկեր |
| Թեմաներ | գեղանկարչություն |
| Ուշագրավ աշխատանքներ | Beheading of Julius Paulus and Imprisonment of Claudius Civilis?, The Conspiracy of Claudius Civilis and the Batavians in the Schakerbos? և Brinio Is Appointed Chief of the Caninifates (Brinio Raised on the Shield)? |
| Ուսուցիչ | Isaac van Swanenburg?, Jean Ramey?, Ֆեդերիկո ﻿Ցուկկարո և Dominicus Lampsonius? |
| Աշակերտներ | Պիտեր Պաուլ Ռուբենս |
| Պաշտոն | պալատական նկարիչ |
| Անդամակցություն | Անտվերպենի Սուրբ Ղուկասի գիլդիա |
| Զավակներ | Գերտրուիդա վան Վեեն |
|  Otto van Veen Վիքիպահեստում |

**Օտտո վան Վեեն** (հայտնի է նաև որպես *Օկտավիուս Վենիուս* և *Օտտո Վան Վեն* (հոլ.՝ Otto van Veen, Octavius Vaenius, Otto Venius, 1556[…], Լեյդեն, Հոլանդիա, Սրբազան Հռոմեական կայսրություն - մայիսի 6, 1629(1629-05-06)[…], Բրյուսել, Բելգիա), ֆլամանդացի նկարիչ, փորագրող, գրքերի նկարազարդող։ Մաներիզմի ներկայացուցիչ։

Հայտնի է նաև որպես Պիտեր Պաուլ Ռուբենսի ուսուցիչ, որի արվեստն իր ազդեցություն է թողել հայտնի աշակերտի աշխատանքի վրա։

## Կենսագրություն

Ապագա նկարչի հայրը եղել է քաղաքագլուխ, իսկ ընտանիքը՝ ունևոր։ Մինչև 1572 թվականը սովորել է Լեյդենում՝ Իսահակ-Կլաաս վան Սվանենբուրգի (1537-1624) մոտ։ Հայտնի է, որ 1572 թվականի հոկտեմբերին վան Վեենի կաթոլիկ ընտանիքը տեղափոխվել է Անտվերպեն, ապա Աախեն և Լիեժ, որտեղ նա սովորել է Դոմինիկ Լամպսոնիուսի և Ժան դե Ռամեի (Ռամի) արվեստանոցներում։ Լամպսոնուսը գիտեր լատիներեն, համալսարանում ստացել էր բարձրագույն կրթություն և չորս տարի եղել էր Անգլիայի Քենթերբերիի կարդինալ Ռագին Պոլի քարտուղարը։ Լավ կրթություն ստանալու, գեղանկարչություն և արվեստի բնագավառում գիտելիքներ ձեռք բերելու ձգտումը Օ. վան Վեենի մոտ առաջացրել է 1575 թվականին Հռոմի պապին այցելելու ցանկություն։

Հռոմում Օ. վան Վենը հանդիպել է Ֆեդերիկո Ցուկարոյի հետ։ Իտալական արվեստը զգալի ազդեցություն է ունեցել նրա ոճի վրա։ 1583 թվականին Լիեժի ճանապարհին այցելել է Մյունխեն և Քյոլն։ Նա աշխատել է կայսր Ռոդոլֆ II-ի և Բավարիայի հերցոգ Վիլհելմ V-ի պալատներում։

1585 թվականին դարձել է Պարմայի հերցոգ Ալեսանդրո Ֆարնեզեի պալատական նկարիչ և բնակություն հաստատել Բրյուսելում։ 1592 թվականին Ա. Ֆարնեզեի մահից հետո Օ. վան Վեենը տեղափոխվել է Անտվերպեն, որտեղ հաջորդ տարի դարձել է Սուրբ Ղուկասի գիլդիայի վարպետ։ 1594-1600 թվականներին նրան աշակերտել, ապա նրա օգնականն է դարձել Ռուբենսը։ Վերջինս կրել է Օ. Վան Վեենի ազդեցությունը։

1599 թվականին Օ. վան Վեենը ղեկավարել է քաղաքի զարդարումը էրցհերցոգ Ալբրեխտ VII Ավստրիացու և Իզաբելլա Կլարա Եվգենիայի հանդիսավոր այցի կապակցությամբ։

1602 թվականին նա դարձել է Սուրբ Ղուկասի գիլդիայի դեկան։ 10 տարի անց նա տեղափոխվել է Բրյուսել, որտեղ դարձել է դրամահատարանի ղեկավար (պահապանը), իսկ 1620 թվականին միացել կաթոլիկ նկարիչների գիլդիային։

Օ. վան Վեենը իր կարերիայի ընթացքում նկարել է կրոնական զոհասեղանի նկարները (այժմ Անտվերպենի տաճարում և եկեղեցիներում, քաղաքապետարանի մատուռում, Անտվերպենի և Բրյուսելի թանգարաններում, ինչպես նաև Լուվրում), ստեղծել է մի շարք փորագրություններ, հիմնական խորհրդանշական սյուժեներով (նախապատրաստական էսքիզները պահվում են Ռուանի, Լիլի, Դուեի թանգարաններում, ինչպես նաև Լուվրում)։

Հեղինակել է գրքերի այլաբանական նկարազարդումներ։

Իր ստեղծագործություններում նա ձգտում էր ազատվել մաներիզմից և հարել իր ժամանակի ռոմանիստներին։

## Դիմանկարներ

* Ալեսանդրո Ֆարնեզեի դիմանկարը
* Տոբիաս Վերհախտի դիմանկարը
* Նիկոլաս Ռոկոկսի դիմանկարը, 1600 թվական
* Յոհան Միրեուս, Անտվերպենի չորրորդ արքեպիսկոպոսը, 1611 թվական

## Ծանոթագրություններ

## Գրականություն

* Сборник "Питер Пауль Рубенс. Письма, документы, суждения современников «, автор-составитель Егорова К. С. М,» Искусство ", 1977
* Елена Матвеева «Фламандская живопись XVII века». Издательство «Белый город». — 2008. — 127 c. ISBN 978-5-7793-1472-5
* Belkin, Kristin Lohse: Rubens . Phaidon Press, 1998. ISBN 0-7148-3412-2 .
* Bertini, Giuseppe «Otto van Veen, Cosimo Masi and the Art Market in Antwerp at the End of the Sixteenth Century .» Burlington Magazine vol. 140, no. 1139. (Feb. 1998), pp. 119–120.
* Montone, Tina, "" Dolci ire, dolci sdegni, e dolci paci ': The Role of the Italian Collaborator in the Making of Otto Vaenius’s Amorum Emblemata, "in Alison Adams and Marleen van der Weij, Emblems of the Low Countries: A Book Historical Perspective . Glasgow Emblem Studies, vol. 8. Glasgow: University of Glasgow, 2003. p.47.
* Rijksmuseum Amsterdam, Otto van Veen’s Batavians defeating the Roman (sic)
* Van de Velde, Carl "Veen [Vaenius; Venius], Otto van " Grove Art Online . Oxford University Press, [accessed 18 May 2007].

## Արտաքին հղումներ

* Otto van Veen(անգլ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Օտտո վան Վեեն» հոդվածին։ |